ГIуриб машгьураб буго гIалимзабаздалъун, цIаларал гIадамаздалъун. Гьаниса вахъана Накъшубандияб ва Шазалияб тIарикъатазул устар, муршид ХӀусенил МухӀаммад Афанди (къ.с.) Дагъистаналдаги киналго ГIарабазул улкабаздаги машгьурал руго Гъази-МухIаммад катибас, Мавраевасул басмаханаялда хъварал тIахьал. Индиялда букIараб тIолго-дунялалъул рукописный выставкаялда Гъази-МухIаммадил квералъ хъвараб къураналъе кьола тIоцебесеб щапакъат. Гьесул внук ГIалимухIамад-хIажи гемерал саназ хIалтIана Дагъистаналъул гIалимзабазул советалъул бетIерлъун. Гьанжесел гIолилал-гIалимаз кIудияб адаб ва хIурматгун бицуна Дагъистаналда ва Щумалияб Кавказалда цIар рагIарал гIалимзаби ГIабдулхIамид ва Давудил МухIамадил.